Ovogeneza
Ovogeneza ili oogeneza je proces nastajanja jajnih ćelija mejozom. Ovogeneza počinje još kod ženskog embriona, a zatim se zaustavlja u 6. mjesecu trudnoće. Ustvari se zaustavlja odmah nakon pahitenske podfaze, u diplotenu, kada je već izvršen "crossing over", odnosno razmjena genetičkog materijala između nesestrinskih hromatida homolognih hromosoma. Zbog toga se ovaj stadij naziva diplotenska pauza, to je period od rođenja do prve menstruacije kada ovogeneza nastavlja tamo gdje je stala. Do 6. mjeseca je stvoreno oko 2.000.000 jajnih ćelija od kojih većina propada do puberteta pa ostaje oko 500.000-400.000 jajnih ćelija, koje će konstantno sazrijevati od prve mensturacije do zadnje. Na svake četiri stvorene jajne ćelije samo jedna će uspjeti sazrijet dok će tri propasti.